**PĂDURE SĂ MĂ ÎMBRAC**

*Rolea Nicolae*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pădure să mă îmbrac

Ştiu, mă chemi sub zări rubine

Eu să vin în liliac

Şi mi-e drag şi mi-e ruşine...

N-am pădure să mă îmbrac!

Cu mâini albe ca de ceară

Pui lumina pe un ghem

Şi ca lumânare-n seară

Mă aprinzi în untdelemn!

Din câmpia cu flori roşii, încă

Presărate-n rând de maci,

Din simţirea ta adâncă

Semn să vin cu mâna-mi faci!

O să vin, n-am altă cale,

Cu lumina mă cunun

Şi cu trandafirii-n poale

La piciorul tău mă pun!

Suflet blând cu doruri multe

Strecurat în simţiri vii,

Naş am floarea unui munte

Şi noi… miri trandafirii!

Nu se ştie, nici nu-mi pasă...

Liliacul doarme lin,

Trena lui duios ne-o lasă

Într-o cruce de suspin!

Când ieşi seara la portiţă

Vin la tine-n liliac

Şi mi-e drag de-mi dai guriţă

Şi pădure să mă îmbrac!

Şi mi-e drag, mi-e drag, mi-e drag...

Dă-mi pădurea să mă îmbrac!

12.11.2010